KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. november 20-i ülésére)

TÁRGY: A 2013. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel a Város 2013. évi költségvetési rendeletének 12. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

Jelen rendelet módosításának szükségességét az alábbiak indokolják. A Magyar Államkincstár tájékoztatásai alapján az elmúlt időszakban a következő önkormányzati bevételek érkeztek:

- 2013. évi szeptemberi és októberi bérkompenzáció összesen: 2.700 ezer Ft,
- átmeneti ivóvízellátás biztosításával kapcsolatos költségek támogatása: 702 ezer Ft,
- „Itthon vagy – Magyarország szeretlek” rendezvényhez: 650 ezer Ft,
- óvopedagógusok átlagbérének és közterheinek emeléséhez 8.682 ezer Ft pótlólagos támogatás,

- rendszeres gyermekvédelmi támogatás összértéke: 2.506 ezer Ft.

A kiadási oldal módosítását az alábbiak indokolják:

A képviselő-testület döntése alapján a sporttelep előtti területen parkoló kiépítésére került sor, amelynek összege 2.199 ezer Ft volt. A közétkeztetéshez kapcsolódóan étkeztetési eszközök beszerzése, illetve konyhai légtechnika kiépítése vált szükségessé 984 ezer Ft értékben, valamint a Polgármesteri Hivatal szigetelésének kialakítása miatt 10.234 ezer Ft biztosítása szükséges, az előirányzatok képzése a Pályázati önerőből történt meg. 
A Képviselő-testület a 122/2013. határozatával módosította a Kossuth utca – belterületi útfejlesztés DAOP pályázat költségeit, a határozatnak megfelelően megtörtént a módosítás.
A Képviselő-testület a 130/2013. határozatával döntött „A Kiskőrösi Polgármesteri Hivatal szervezetfejlesztése” pályázat benyújtásáról, amely kapcsán a Nemzeti Fejlesztési Ügynökség 19.921 ezer Ft támogatás megítéléséről értesítette az Önkormányzatot. A bevételi, kiadási előirányzatok beépítésre kerültek. 
A Képviselő-testület a 139/2013. határozatával a Kiskőrösi Sportigazgatóság és a Kiskőrösi Óvodák feladatait átszervezte, a határozatnak megfelelően az előirányzatokat átcsoportosítottuk.
Egyes intézményeknél ismételten a jelentős gázfogyasztás miatt szükséges további kiadási előirányzatok biztosítása, ezért a Kiskőrösi Sportigazgatóság működtetésében álló Bem József Általános Iskola épületének dologi kiadásai 2.413 ezer Ft-tal, a Kollégium dologi kiadásai 1.651 ezer Ft-tal emelkedtek.
A Bem Iskola Alapítvány 500 ezer Ft támogatást kért tanulói rendezvények, programok támogatására, az előirányzat képzése itt is megtörtént.
A polgármester tartalékából 100 ezer Ft-tal támogatta a Miskolci Egyetem rendezésében a III. Országos Városmarketing versenyt, ezért a technikai átvezetést itt is el kellett végezni.

A fentiek alapján javasolom, hogy a Képviselő-testület Kiskőrös Város 2013. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2013. november 07.
 Domonyi László s.k.

                                                                                                                                  polgármester
KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

…./2013. (……) önkormányzati rendelete

a Város 2013. évi költségvetéséről szóló

3/2013. (II.14.) önkormányzati rendelet módosításáról

(tervezet)

Kiskőrös Város Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 111. § (2) bekezdése szerinti feladatkörében eljárva, az állandó bizottságok egyetértésével a következőket rendeli el:
1. §

Kiskőrös Város Önkormányzatának Képviselő-testülete a Város 2013. évi költségvetéséről szóló 3/2013. (II.14.) önkormányzati rendelet (a továbbiakban: Kr.) 2.§ (1) bekezdése helyébe a következő rendelkezés lép:


„(1) A Képviselő-testület Kiskőrös Város 2013. évi költségvetésének

	kiadási főösszegét
	4.722.119.000 forintban

	finanszírozási célú kiadásait                                          
	61.033.000 forintban

	bevételi főösszegét
	3.585.113.000 forintban

	finanszírozási célú bevételek:
	

	· kölcsönök visszatérülését
	22.477.000 forintban

	· 2012. évi működési célú pénzmaradványát               
	159.747.000 forintban

	· előző években képzett tartalék maradványát           
	1.015.815.000 forintban


             állapítja meg.”

2. §

A Kr. 5.§ (2) bekezdése helyébe a következő rendelkezés lép:

„A céltartalékok összege 8.134.000 forint jelen rendelet 7. mellékletében meghatározott célonkénti bontásban.”

3.§

A Kr. 1., 2., 3., 4., 5., 6., 7. és 8.  melléklete helyébe, e rendelet 1., 2., 3., 4., 5., 6., 7. és 8. melléklete lép.

4. §.

Ez a rendelet a kihirdetését követő napon lép hatályba, és az azt követő napon hatályát ve

